Vo štvrtok **12. februára 2015**sa žiaci našej školy zúčastnili **Krajského kola súťaže žiakov v spracovaní informácií na počítači v Poprade.** Študenti I. až III. ročníka našej školy súťažili v dvochsamostatných súťažných disciplínach:

* **písanie na počítači,**
* **úprava textu na počítači.**

Na súťaži sa zúčastnili žiaci z 8 stredných škôl Prešovského kraja, v písaní na počítači súťažilo 25 žiakov, v úprave textu na počítači 20 žiakov.

V jednotlivých súťažných disciplínach boli tieto výsledky:

**V písaní na počítači** sa na 1. mieste umiestnil Dávid Lech s výkonom 472,4 čistých úderov za minútu, na 2. mieste sa umiestnila Dorota Jusková s výkonom 459,4 čistých úderov za minútu a na 3. mieste Andrea Balážová s výkonom 364,2 čistých úderov za minútu. Všetci traja žiaci sú zo Strednej odbornej školy obchodu a služieb Prešov.

**Žiaci našej školy sa umiestnili takto: na 5. mieste bol Milan Rindzák z III. A triedy s výkonom 329,8 čistých úderov za minútu, na 8. mieste Denisa Harvilová z I. B triedy s výkonom 317,3 čistých úderov za minútu, na 11. mieste Štefan Kukla z III. A triedy s výkonom 286,5 čistých úderov za minitu.**

V súťažnej disciplíne **úprava textu na počítači** sa na 1. mieste umiestnila Dorota Jusková zo Strednej odbornej školy obchodu a služieb Prešov s výkonom 11 850 bodov, **na 2. mieste** žiačka našej školy **Lívia Boguská z**

**III. B triedy s výkonom 10 600 bodov** a na 3. mieste Anita Jezerčáková zo IV. E triedy s výkonom 9350 bodov.

**Na 7. mieste** sa umiestnil **náš žiak Kristián Zgibor** z III. C triedy s výkonom 8 300 bodov**.**

Všetkým našim žiakom blahoželáme k dosiahnutým výsledkom a ďakujeme za reprezentáciu školy.

Celoslovenské kolo súťaže sa uskutoční 10. a 11. marca 2015 v Slanickej Osade Námestovo.